Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
11 มิ.ย. 2558

แรงซื้อหุ้นน้ำมันผลักดันตลาดขึ้นต่อเนื่องระยะสั้น เป้าหมายดัชนี SET 1,525 จุด 
ดัชนี SET อยู่ที่ 1,513.80 จุด +9.76 จุด +0.65% ปริมาณซื้อขาย 18,746 ลบ.
แนวรับ:          1500-05          แนวต้าน:        1520-25
 
สรุปทิศทางและแนวโน้มตลาด
SET ทำ Breakout แนวต้าน 1,512 จุด ตั้งแต่เปิดตลาด…แนวต้านย่อย 1,520 และเป้าหมายระยะสัปดาห์ 1,550 จุด: SET ทำ Breakout แนวต้านทางเทคนิคที่ 1,512 จุด ตั้งแต่เปิดตลาด นำโดยหุ้นใหญ่กลุ่มพลังงาน และธนาคาร และด้วยแนวโน้มการเร่งลงทุนโครงสร้างพื้นฐานมากขึ้นในช่วง 2H15, โอกาสในการทำ Window Dressing กลุ่มธนาคารในช่วงปิด 2Q15, ความกังวลต่อแรงกดดันต่อ NIM ธนาคารขนาดใหญ่ลดลง และสัญญาณ “บวก” ต่อการแก้ไขปัญหาหนี้กรีซ…ทำให้เราคงมุมมองเชิงบวกต่อ SET เหมือนเดิม ประเมินแนวต้านย่อย 1,520 จุด และเป้าหมายหลักระยะสัปดาห์ที่ 1,550 จุด แนะนำ “ซื้อ” PTTGC KBANK KTB BLA CK STEC SEAFCO AOT ต่อเนื่อง
“ซื้อ” SAMART…กำไร Bottom Out ไปแล้ว ราคาหุ้นถูกกว่ามูลค่าธุรกิจ ICT 23%: แนะนำ “ซื้อ” SAMART ด้วยเป้าหมายพื้นฐาน 41 บาท จาก 1) ผลการดำเนินงาน Bottom Out ไปแล้วใน 1Q15 และจะค่อยๆ ฟื้นตัวขึ้นตั้งแต่ 2Q15 เป็นต้นไป คาดกำไรทั้งปี 1.6 พันล้านบาท หรือ +10% y-y 2) SAMTEL เตรียมเซ็นสัญญารับงานเพิ่ม 6.4 พันล้านบาทภายใน 2Q15 หนุนรับรู้รายได้ในช่วงที่เหลือของปี 3) ธุรกิจพลังงานมีความชัดเจนมากขึ้น โดยโรงไฟฟ้าที่เชียงใหม่อยู่ในกระบวนการขอ EIA และ PPA คาดเริ่มผลิตไฟฟ้าได้ภายใน 1Q17 4) ทางเทคนิคราคาหุ้นฟื้นตัวเป็นสัปดาห์แรก มีเป้าหมายระยะสั้นที่ 28/29.5 บาท
 
หุ้นที่น่าสนใจทางเทคนิค
SAMART “ซื้อ” ราคาหุ้นมีจังหวะดีดฟื้นตัวขึ้น ผ่านเส้นค่าเฉลี่ย 1 เดือนได้ พร้อมปริมาณการซื้อขายสูงขึ้นสนับสนุนหนาแน่น เครื่องมือ MACD ตัด Signal ขึ้น เป็นจังหวะซื้อเก็งกำไร มีแนวต้านแรกที่บริเวณ 28.00 บาท และถัดไปที่ 29.50 บาท
CK “ซื้อ” ราคาหุ้นแกว่งตัวขึ้นต่อเนื่องผ่านกรอบสามเหลี่ยม Ascending เครื่องมือ DI+ ตัด ADX ขึ้น คาดว่าจะแกว่งขึ้นได้ต่อเนื่อง มีแนวต้านแรกบริเวณ 28.00 บาท และถัดไปที่ 29.50 บาท 
STEC “ซื้อ” ราคาหุ้นแกว่งตัวขึ้นต่อหลังพักตัวสร้างฐาน กลับมายืนเหนือเส้นค่าเฉลี่ยระยะสัปดาห์ พร้อมปริมาณการซื้อขายสนับสนุน เครื่องมือ DI+ พุ่งชี้ขึ้นอีกครั้ง มีแนวต้านแรกที่ 24.00 บาท และเป้าหมายระยะกลางที่ 25.00 บาท
TPIPL “ซื้อ” ราคาหุ้นมีจังหวะดีดฟื้นตัวขึ้นหลังพักตัวที่แนวเส้นค่าเฉลี่ยระยะสัปดาห์ กลับมายืนเหนือเส้นค่าเฉลี่ย 3 เดือนได้อีกครั้ง พร้อมปริมาณการซื้อขายหนาแน่น เครื่องมือ MACD เป็นบวกต่อเนื่อง มีเป้าหมายเก็งกำไรที่บริเวณ 3.10 บาท 
 
 
Futures แนวรับ         แนวต้าน
SET50       990           1000
                980           1015
 Gold        18950          19050
               18800          19150
Oil            2190           2230
               2160           2300